《谒严先生祠 其八》
明代·李楩

归计蹉跎渡浙东，苍苍葭浦溯初衷。中原旗帜真人见，空谷烟霞乐事终。

欲洗流泉成小隐，懒从劫火数英雄。一竿愿向先生乞，斗酒鲈鱼访醉翁。

作者简介：李楩，字其础。程乡（今梅州梅县）人。士淳子。明思宗崇祯十二年（一六三九）举人。淡于仕进，尤嗜古，工书法。有《函秘斋诗文集》。清光绪《嘉应州志》卷二三有传。